काजलगाव, 29 अक्ट'बर: चिरां जिल्लानि रन्साइधाम-गसाइगाव जोंफ्रु क्लाबनि बान्जायनायाव खुंनाय इन्टार क्लाब फुटबल सेम्पियनसिफनि फाइनाल मेचआ बुधबारखालि जानानै थाङो। बे फाइनाल मेचआव बाहागो लायो बिटिनि सोरां इयुथ क्लाब आरो डांतलनि बाथौ क्लाबआ। आबुं मेच गेलेनायाव मेचनि फिथाइया 1-1 जानायलाय जोबथा फिथायखौ टाइब्रेकारनि गेजेरजों सायख'नाय जायो। टाइब्रेकारआव बिटिनि सोरां इयुथ क्लाबआ डांतल बाथौ क्लाबखौ 4-2 गलआव फेजेन्नानै सेम्पियन जानो हायो।
फुल टाइमनि गेलेनाय मेचनि गिबि हाफनि 14 मिनिटआव डांतल बाथौ क्लाबनि सोमखोर बसुमतारिया 1 गल जोसनोब्लाबो बेनि मिनिटसे उनावनो बिटिनि सोरां इयुथ क्लाबनि सुकुरसिं बसुमतारिया सुख'फिन्नानै मेचखौ ड्र' लाखिदोंमोन।